**Table Mountain** ("Gunung Meja", ***Huriǂoaxa***code: naq is deprecated  "muncul dari laut", Afrikaans: *Tafelberg*code: af is deprecated ) ialah sebuah gunung berpenara rata menghadap kota Cape Town di Afrika Selatan. Ia terletak di hujung utara banjaran batu pasir yang membentuk tulang belakang Semenanjung Cape yang berakhir kira-kira 50 kilometer (30 bt) ke selatan di Tanjung Harapan dan Cape Point.

Ia tidak sahaja mercu tanda utama di kota tersebut malah merupakan tarikan pelancong signifikan dengan banyak pengunjung mengunjungi puncak gunung baik berkereta kabel atau mendaki ke puncak. Ia turut merupakan sebahagian daripada suatu cagar alam yang menempatkan sebilangan besar fauna dan flora endemik.

Ciri fizikal
------------

Table Mountain dikelilingi awan-awan rendah dilihat dari Lion's Head di Cape Town pada awal pagi.
Puncak gunung ini menampakkan suatu dataran penara yang berjarak kira-kira 3 kilometer (2 bt) dari sisi tebing besar ke sisi tebing yang lainnya. Dataran tinggi ini diapit oleh puncah Devil's Peak di timur dan oleh Lion's Head ke barat dua-duanya membelakangi Cape Town.

Ia berketinggian 1,086 meter (3,563 ka) atas permukaan laut.

### Geologi

Gunung ini mempunyai beberapa lapisan batuan yang menyerlah pada tahap ketinggian atau paras tertentu. Puncak mendatarnya (*mesa*) hingga menurun 600 meter terdiri dari tebing batu pasir berkuarza tahan lasak yang curam berusia dari 450 hingga 510 juta tahun lalu zaman Ordovisi yang boleh ditemukan pada dua lapisan terendah batuan asas Pergunungan Lipat Tanjung. Lapisan Graafwater yang menyusul kebih nipis dengan jarak 70 meter dari hujung ke hujung terdiri dari batu lumpur berwarna merah tua berasal tanah surut purba; malah fosil-fosil hidupan dari zaman Ordovisi masih dapat ditemukan terpelihara pada lapisan batu ini.

Flora dan fauna
---------------

Dianggarkan sebanyak 2,285 spesies tanaman dijumpai terbatas di kaki gunung ini serta Semenanjung Cape sebahagian besarnya termasuk banyak spesies protea yang endemik di kawasan ini dan tidak dapat dijumpai di mana-mana tempat lain di dunia. Oleh sebab ini kawasan hutan Table Mountain yang terangkum sebahagian dari Wilayah Bunga Cape ini terlindung sebagai Tapak Warisan Dunia. Kawasan semak samun unik iaitu fynbos wujud merata-rata dengan ciri membiak beraneka jenis dengan setiap kebakaran semula jadi yang berlaku dalam jangka masa setiap 10–15 tahun. Kebarangkalian kebakaran liar yang ada di sesebuah kawasan kecil menentukan tahap kepelbagaian tumbuhan mahupun kedominanan sesuatu spesies dalam kalangan kelompok spesies lain.

Kawasan gunung ini banyak ditemui wabar batu; ia juga merupakan habitat bagi landak, cerpelai, ular, kadal, kura-kura dan spesies amfibia endemik yang jarang ditemui yang hanya terdapat di Table Mountain iaitu katak hantu Table Mountain.

Sejarah kegiatan manusia
------------------------

António de Saldanha merupakan orang pertama yang berjaya mendaki ke puncak gunung setelah tersasar berlayar dari Lisbon tahun 1503 dalam persinggahan menuju ke petempatan Portugis Cochin di tanah India atas undangan Alfonso de Albuquerque menambahkan tenaga pertahanan tentera di sana. Beliau mendarat di Teluk Meja terletaknya Cape Town moden dan meneroka mencari suatu bentuk muka bumi yang mampu dijadikan penunjuk arah; beliau melalui suatu gaung didindingkan tebing yang terus menuju ke puncak gunung tersebut.

Rujukan
-------

1. ↑  Chief Directorate: National Geo-spatial Information (2000). *3318CD Cape Town* (Peta). 1:50,000. Topographical (ke-9 ed.).
2. ↑  "Table Mountain in Cape Town". *Vibescout* (dalam bahasa Inggeris). Dicapai pada 6 November 2017.
3. ↑  "15 Things You Didn't Know About Table Mountain". 2017.
4. 1 2 3  Compton, John S. (2004). *The Rocks & Mountains of Cape Town*. Cape Town: Double Story. ISBN 978-1-919930-70-1.
5. ↑  McCarthy, T.; Rubidge, B. (2005). *The Story of Earth and Life*. Cape Town: Struik. m/s. 188–192. ISBN 1-77007-148-2.
6. ↑  Tankard, A. J.; Jackson, M. P. A.; Eriksson, K. A.; Hobday, D. K.; Hunter, D. R.; Minter, W. E. L. (1982). *Crustal Evolution of Southern Africa. 3.8 Billion Years of Earth' History*. New York: Springer. m/s. 338–344. ISBN 0-387-90608-8.
7. 1 2  Manning, John (2007). "The World of Fynbos". *In: Field Guide to Fynbos*. Cape Town: Struik Publishers. m/s. 8–23. ISBN 9781770072657.
8. ↑  Trinder-Smith, Terry (2006). "Introduction". *In: Wild Flowers of the Table Mountain National Park*. Cape Town: Botanical Society of South Africa. m/s. 19–35. ISBN 1874999600.
9. ↑  Bond, William J. (1996). *Fire and Plants*. London: Chapman and Hall.
10. ↑  Maytham Kid, Mary (1983). "Introduction". *In: Cape Peninsula. South African Wild Flower Guide 3*. Kirstenbosch, Claremont: Botanical Society of South Africa. m/s. 27. ISBN 0620067454.
11. ↑  Wolfgang Haase, Meyer Reinhold. *The Classical Tradition and the Americas: European Images of the Americas and the Classical Tradition, Part 1*. Walter de Gruyter, 1994. p62. ISBN 3-11-011572-7
12. ↑  Theal, G. M. (1902). *The Beginning of South African History*. London: Unwin. m/s. 163.
13. ↑  "Table Mountain". BootsnAll Travel. December 2002. Diarkibkan daripada yang asal pada 2013-01-02. Dicapai pada 2006-12-21.

Pautan luar
-----------

* Table Mountain National Park